**Fraværssystem for Studentparlamentet ved Universitetet i Agder**

Ifølge STAs vedtekter, paragraf 23, har representantene i Studentparlamentet fysisk møteplikt. Dette dokumentet er en utdypelse av denne paragrafen og gjelder fra 01.august 2019.

*Plikter*

Representanter i SP har møteplikt til SP-møtene, dette innebærer også å svare på innkallingen.

Organisasjonskonsulenten skal minst to uker (2) før møte avholdes sende ut innkalling og be om tilbakemelding på om faste representanter kan delta. Faste representanter har én uke (1) svarfrist, etter dette kalles vararepresentanter inn med én (1) uke svarfrist.

Organisasjonskonsulent registrerer hvem som deltar/ikke deltar, samt om fraværet er gyldig eller ikke gyldig.

*Tidslinje*

Om en representant av SP er forhindret til å møte skal gyldig grunn oppgis til organisasjonskonsulent. Så lenge en SP-representant har gyldig grunn til fravær, vil dette registreres som gyldig fravær.

I de tilfellene en representant av SP ikke har gyldig grunn til fravær vil dette registreres som ugyldig fravær. Dokumentasjon på fravær skal gis i forkant av et SP-møte, men i særskilte tilfeller kan dokumentasjon ettersendes. Dokumentene må være oversendt senest 1 måned (1) etter at møtet er avholdt.

Om en representant har hatt ugyldig fravær for to (2) parlamentsmøter vil vedkommende kalles inn til en samtale med leder av styret. SP-medlemmet vil da bli opplyst om gjeldende reglement og sanksjonsmuligheter.

Om en representant har hatt ugyldig fravær for tre (3) parlamentsmøter, vil fraværet sanksjoneres med tap av møterett. Møteretten vil overføres til neste representant på lista.

I de tilfeller det ikke er flere representanter fra fakultetet/LU, vil plassen i SP stå tom.

Om en fast representant drar på utveksling, kan den søke om permisjon fra SP i tidsrommet utvekslingen foregår. Om representanten ikke søker om permisjon vil den miste plassen sin i SP og vara rykker opp.

*Vararepresentanter*

Vararepresentanter i SP vil ikke underlegges den samme tidslinjen som faste representanter. I de tilfellene en vararepresentant i SP ikke svarer på innkallingen vil dette registreres som ugyldig fravær. Om en vararepresentant i SP ikke svarer på innkallingen to (2) ganger vil vararepresentanten bli kalt inn til samtale med leder av styret. SP-medlemmet vil da bli opplyst om gjeldende reglement og sanksjonsmuligheter.

Om en vararepresentant ikke svarer på innkallingen tre (3) parlamentsmøter, vil manglende svar sanksjoneres med tap av møterett. Møteretten vil overføres til neste vararepresentant på lista.

*Permisjon*

Medlemmer av Studentparlamentet kan søke om permisjon for et tidsrom om det skulle oppstå hendelser i livet som gjør at dette er nødvending. En søknad om permisjon skal inneholde tidsrommet man søker permisjon om og bakgrunn for søknaden. Den skal sendes til STAs organisasjonskonsulent og behandles av STA-styret. I perioden medlemmet er ute i permisjon vil neste medlem på listen fungere som fast/vara i dets sted.

*Tvister*

I tilfeller hvor en representant av SP får sin grunn registrert som ugyldig, og er uenig i dette, har representanten mulighet å løfte saken til SP. SP kan omgjøre vedtaket.

I tilfeller hvor en representant av SP mister møteretten, har representanten mulighet å løfte saken til SP. SP kan omgjøre vedtaket.

*Gyldig og ugyldig grunn*

Med bakgrunn i organisatoriske erfaringer og UiAs eksamensreglement ansees de følgende eksemplene for a) gyldig fravær og b) ugyldig fravær:

a)

* Sykdom, enten hos representanten selv eller noen man har omsorgsansvar for
* Dødsfall og begravelse/bisettelse
* Andre studentpolitiske verv
* Pålegg fra offentlig myndighet
* Eksamen
* Obligatorisk praksis og undervisning
* Utveksling
* Arbeid, dog forventes det at SP-medlemmet forsøker å bytte vakt/få fri. Om et SP-medlem oppgir arbeid som grunn for frafall mer enn tre (3) møter innkalles det til et pliktig møte med STA-leder.

b)

* Bursdag/fest/selskap
* Ferie
* Å ikke svare på innkallingen
* Å ikke oppgi en grunn for fraværet

I særskilte tilfeller står styret fritt til å utvise skjønn.

Vedtatt av Studentparlamentet 29.05.19.

Revidert 26.05.21

Revidert 19.02.25